**Nolikums par Vidzemes Augstskolas Studentu pētniecisko darbu konferenci**

**I Vispārīgie noteikumi**

1. Nolikums par Vidzemes Augstskolas, turpmāk – ViA Studentu pētniecisko darbu konferenci, turpmāk – Nolikums, nosaka kārtību, kādā tiek organizēta studentu pētniecisko darbu konference.
2. ViA Studentu pētniecisko darbu konferences mērķis ir, veicinot iesaistīšanos pētniecībā, sekmēt radošo spēju attīstību un studējošo profesionālo izaugsmi.
3. ViA Studentu pētniecisko darbu konference notiek Valmierā.
4. ViA Studentu pētniecisko darbu konferences darbs tiek organizēts sekcijās.
5. Konferences ziņojumi tiek publicēti ViA izdotā studentu pētniecisko darbu krājumā (papīra vai elektroniskā formātā).
6. Konferencē aicināti piedalīties ViA un citu Latvijas un ārvalstu augstāko izglītības iestāžu koledžas, bakalaura, maģistra, profesionālās augstākās izglītības un doktora studiju programmu pilna un nepilna laika studenti un absolventi ar saviem teorētiskajiem un lietišķajiem pētījumiem.
7. Darbus konferencei iesniedz tikai ar darba zinātniskā vadītāja rekomendāciju.
8. Konferences darba valodas–latviešu un angļu.
9. Katrs konferences dalībnieks (autors) saņem sertifikātu par piedalīšanos studentu pētnieciskajā konferencē.
10. Konferenci organizē ar rektora rīkojumu izveidota organizācijas komiteja.
11. Publikāciju izdošanu rakstu krājumā vai elektroniski sagatavo ar rektora rīkojumu izveidota programmas komiteja, kas rediģē krājumā iekļaujamās publikācijas atbilstoši zinātnes nozarei, kādu tā pārstāv, un sakārto rakstu krājumu.
12. ViA Studentu pētniecisko darbu konference tiek finansēta no augstskolas budžeta līdzekļiem.
13. Priekšlikumu nākamā gada budžetam līdz 10. novembrim sagatavo konferences organizācijas komiteja.

**II Pieteikšanās kārtība un publikācijas iesniegšana**

1. Akadēmiskā struktūrvienība informē Zinātnisko sekretāru par rekomendētajiem darbiem, nosūtot sarakstu uz konferences e-pastu konference@va.lv. Zinātniskais sekretārs pēc saraksta saņemšanas rekomendēto darbu autoriem nosūta uzaicinājumu dalībai konferencē. Darba autors pieņem uzaicinājumu piedalīties konferencē, uz e-pastu konference@va.lv nosūtot savu pieteikumu.
2. Citu Latvijas un ārvalstu augstāko izglītības iestāžu koledžas, bakalaura, maģistra un profesionālās augstākās izglītības studiju programmu pilna un nepilna laika studentu un absolventu darbus konferencei var iesniegt pētniecisko darbu autori ar vadītāja rekomendāciju.
3. Darba autors aizpilda pieteikumu elektroniskā veidā ViA mājas lapā [www.va.lv](http://www.va.lv/lv/petnieciska-darba-pieteikums) vai aizpilda pieteikuma veidlapu Nolikuma pielikumā (Pielikums Nr.1) un nosūta to uz e-pastu konference@va.lv.
4. Apstiprinājums vai atteikums dalībai konferencē tiek nosūtīts elektroniskā formā uz studenta pieteikumā norādīto e-pasta adresi.
5. Pēc apstiprinājuma saņemšanas dalībnieks iesniedz publikāciju pēc noteikta formāta (Pielikums Nr.2) un nosūta uz konferences e-pastu konference@va.lv.
6. Dalībnieks ir tiesīgs atteikties no publikācijas sagatavošanas.

**III Konferences organizēšana**

1. Konferences organizācijas komiteju veido:
   1. ViA studiju virzienu pārstāvji (Biznesa vadība, Informācijas tehnoloģijas, Inženierzinātnes, Komunikācija un mediji, Pārvaldība, Tūrisms), ko nosaka fakultāte un saskaņo ar ViA Akadēmisko un zinātņu prorektoru;
   2. Zinātniskais sekretārs;
   3. ViA studentu pārstāvji, ko nosaka ViA studentu pašpārvalde un saskaņo ar ViA Akadēmisko un zinātņu prorektoru.
2. Organizācijas komitejas pienākums ir konferences plānošana un organizēšana, budžeta pozīciju plānošana, pieteikumu un dalībnieku publikāciju datu bāzes veidošana, sēžu protokolēšana, konferences sekciju veidošana atbilstoši zinātniskajai tematikai, rakstu krājuma izdošana elektroniski vai papīra formātā, atskaites sagatavošana, t. sk. par budžeta izlietojumu, un nākamā gada konferences budžeta plānošana.
3. Organizācijas komiteja pēc fakultāšu priekšlikuma nozīmē sekciju vadību 3 cilvēku sastāvā no akadēmiskā personāla un nozares profesionāļiem.

**IV Konferences norise**

1. Dalībnieki konferencē uzstājas ar ziņojumu prezentācijas formātā. Uzstāšanās ilgums – 10 minūtes.
2. Katrā sekcijā pēc darba prezentēšanas tiek izvērsta kopīga 5 minūšu diskusija, kurā aicināti piedalīties konferences dalībnieki, klausītāji un klātesošie ViA mācībspēki un pieaicinātie attiecīgo nozaru profesionāļi.

*Pielikums Nr.1*

1. *Studentu pētniecisko darbu konferences nolikumam*

**Vidzemes Augstskolas Studentu pētniecisko darbu konference**

**Pētnieciskā darba pieteikums**

**1. Informācija par pētniecisko darbu**

|  |  |
| --- | --- |
| Darba nosaukums latviski |  |
| Darba nosaukums angliski |  |
| Darba vadītājs |  |

**2. Informācija par autoru**

|  |  |
| --- | --- |
| Vārds Uzvārds |  |
| Pārstāvētā augstskola, studiju programma, fakultāte |  |
| Kontaktinformācija  (mobilā tālruņa numurs,  e-pasts) |  |

**3. Atslēgas vārdi**

|  |
| --- |
|  |

**4. Kopsavilkums**: pētnieciskā darba tēmas aktualitāte, pētījuma mērķis, pētnieciskā darba struktūra, nodaļu un apakšnodaļu saturs, galvenie pētījuma rezultāti un secinājumi (apjoms ~600 vārdi).

|  |
| --- |
|  |

*Pielikums Nr.2*

*Studentu pētniecisko darbu konferences nolikumam*

**Norādījumi Vidzemes Augstskolas Studentu pētniecisko darbu konferences dalībnieku publikāciju noformēšanai**

# SATURS

(Noformēšanai izmantot „Times New Roman” šriftu, burtu lielumu 12pt)

# Darba nosaukums latviski

# Darba nosaukums angliski

# Autors: Vārds Uzvārds, Augstākās izglītības iestādes nosaukums, studiju programma „Nosaukums” (absolventiem – iegūtais grāds).

**Kontaktinformācija:**  abc@abc.lv, mob. tel. +371 12345678.

**Darba zinātniskais vadītājs:** Vārds Uzvārds, Grāds, Akadēmiskais amats.

**Kopsavilkums** **latviski** (ieteicamais vārdu skaits ~ 200)

**Kopsavilkums angliski** (Abstract)

**Atslēgas vārdi**

# Ievads

**Metodes**

**Rezultāti**

**Analīze**

**Secinājumi**

**Priekšlikumi**

# Avotu saraksts

**Pielikums (ja nepieciešams)**

**NOFORMĒJUMS**

Publikācijā jāizmanto “Times New Roman” šrifts, burtu lielums pamattekstā – 12pt.

Publikācijas teksta attālums no lapas malām: kreisajā malā – 3cm; augšmala, apakšmala un labajā malā – 2,5cm. Intervāls starp rindām – 1,5.

Publikācijas apjoms – maksimāli **8 lappuses, 14 400 rakstzīmes bez atstarpēm** (publikācijas apjomā ietilpst arī literatūras saraksts)

Avotu sarakstu kārto alfabēta secībā – vispirms latīņu, tad slāvu alfabētu.

**Literatūras un/vai avotu saraksta un tekstā lietoto atsauču noformēšana**

|  |  |  |
| --- | --- | --- |
|  | **Avotu saraksta noformēšana** | **Paraugs atsaucei tekstā[[1]](#footnote-1)** |
| **Viena autora grāmata** | Vestvuds, Dž. (2008). *Kā rakstīt mārketinga plānu*. Rīga: Zvaigzne ABC. | (Vestvuds, 2008: 22) |
| Augustīns. (2008). *Atzīšanās*. No latīņu val. tulk. L. Hansone. Rīga: Liepnieks un Rītups.[[2]](#footnote-2) | (Augustīns, 2008: 22-23) |
| **Divu autoru grāmata** | Austruma, S., Muižarāja, I. (2010). *Kulturoloģija vidusskolai*: mācību grāmata. Rīga: Zvaigzne ABC. | (Austruma, Muižarāja, 2010: 22) |
| **Triju autoru grāmata** | Blaxter, L., Hughes, C., & Tight, M. (2006). *How to Research* (3rd ed.) Maidenhead: Open University Press. | (Blaxter, Hughes & Tight, 2006: 22- 23) |
| **Vairāk kā pieci autori** | Apsītis, Ģ., Aščuks, I., Cērps, U., Kokorevičs, G.,… Zuļģis, H. (2003). *Vērtspapīru tirgus zinības*. Rīga: Jumava. | (Apsītis u.c., 2003: 23) |
| **Neperiodiska izdevuma daļa (piemēram, grāmatas nodaļa vai raksts krājumā)** | Fontaine, A. M. (1999). The development of motivation. In A. Demetriou, W. Doise & C. Van Lieshaut (Eds.), *Life-span Developmental Psychology*. New York, Singapore, Toronto: John Wiley & Sons, pp. 351–398. | (Fontaine, 1999) |
| Kristapsone, S. (2000). Neparametriskās statistikas metodes. No M. Raščevska, S. Kristapsone (Red.), *Statistika psiholoģijas pētījumos* (185.-212. lpp.). Rīga: Izglītības soļi. | (Kristapsone, 2000: 188)[[3]](#footnote-3) |
| **Raksts žurnālā (periodika)** | Bonde, H. (1995). National identity and the body: The Nordic Olimpiad in Denmark in 1935. *Scandinavian Journal of History*, *20*(4), 295–313. | (Bonde, 1995) |
| **Raksts avīzē (periodika)** | Ķezberis, U. (02.05.2012). Grieķijai priekšā liesi gadi. *Diena*, 85, 10. lpp. | (Ķezberis, 2012) |
| **Viena autora vairākas publikācijas vienā gadā** | Kernberg, O. (1979a) …  Kernberg, O. (1979b) ... | (Kernberg, 1979a) |
| **Institūcija vai organizācija kā izdevējs** | Nevalstisko Organizāciju Centrs (2000). *Nevalstisko Organizāciju centra darbības pārskats 2000*. Rīga: NVO, 15.–17.lpp. | (Nevalstisko organizāciju centrs, 2000) |
| European Communities (2005). *Regions: Statistical Yearbook*. Luxembourg: Office for Official Publications of the European Communities. | (European Communities, 2005) |

|  |  |  |  |  |
| --- | --- | --- | --- | --- |
| **Nav iespējams identificēt autoru, bet grāmatai vai krājumam ir zinātniskais redaktors vai sastādītājs.** | | Ozoliņa, Ž. (ed.) (2005). *Political Science: Changing, Overlapping and Interacting Identities*. Rīga: Latvijas Universitāte. | | (Ozoliņa, 2005) |
| Avots, V. (sast.) [2005][[4]](#footnote-4). *Ulmaņlaiki: leģendas un fakti*. Rīga: Jumava.[[5]](#footnote-5) | | (Avots, 2005) |
| **Likumi, Ministru kabineta noteikumi u. c. normatīvie akti** | | Latvijas Republikas Saeima. (1995). Par obligāto sociālo apdrošināšanu pret nelaimes gadījumiem darbā un arodslimībām: LR likums. *Latvijas Vēstnesis,* 179. | | (Latvijas Republikas Saeima, 1995) |
| **Elektroniskie materiāli** | | Z/s “Ezerkauliņi” mājaslapa. Pieejams: http://www.ladl.lv (aplūk. 03.05.2012.).[[6]](#footnote-6) | | (Ezerkauliņi, 2012) |
| Ugaine, A. (2012). Auziņš: Plaģiātisma problēma kļūst aizvien aktuālāka. *Diena*. Pieejams: http://www.diena.lv/latvija/viedokli/auzins-plagiatisma-problema klust-arvien-aktualaka-13940645?cp=1 (aplūk. 09.04.2012.).[[7]](#footnote-7) | | (Ugaine, 2012) |
| **Youtube, Vimeo**  **u. c.** | | Misiņš, U., Misiņa B. [VidzAugstskola]. (08.04.2013.). *Vidzemes Augstskolas integrētā lauku prakse Veclaicenē* [Video fails]. Pieejams: http://www.youtube.com/watch?v=UxSscz\_dceQ (aplūk. 03.05.2013.). | | (Misiņš, Misiņa, 2013) |
| **Arhīvu materiāli** | | Latvijas Valsts vēstures arhīvs, 1622. f., 1. apr., 5656. l., 12. lp. Jelgavas ģimnāzijas skolēnu saraksts 1937./1938. mācību gadā. | | (Latvijas Valsts vēstures arhīvs, 1622. f., 1. apr., 5656. l., 12.lp.) |
| **Nepublicēti materiāli** | | Maslovska, K. (publicēšanā). Sērošanas izpētes metodes un to izmantojums Latvijā veiktos pētījumos. *Latvijas Universitātes Raksti. Psiholoģija.* | | (Maslovska, publicēšanā) |
| **Kartogrāfiskie materiāli** | | Karšu izdevniecība Jāņa sēta (2006). Administratīvais iedalījums. Latvija (karte M1:1200000). 13. lpp. | | (Karšu izdevniecība Jāņa sēta, 2006: 13) |
| Limbažu rajona padome (2007). Limbažu rajona tūrisma infrastruktūra un resursi (karte M 1 cm – 2.2 km). Limbažu rajona ceļvedis, pielikumā. SIA Karšu izdevniecība Jāņa sēta. | | (Limbažu rajona padome, 2007) |
| **Atsauce uz diviem vai vairākiem darbiem** | |  | | (Schur, 1955; Mitscherlich, 1975; Freyberger & Brinker, 1994) |
| **Attēlu noformēšana** | Fotogrāfijas, shēmas, grafikus, diagrammas, zīmējumus visā publikācijā sauc par attēliem. Attēla numuru un nosaukumu novieto zem attēla, (līdzina pret kreiso malu). Ja attēls nav publikācijas autora radīts un adaptēts no kāda avota, tad tas ir jānorāda, liekot atsauci. Ja attēla veidošanā pilnībā izmantoti tikai publikācijas autora empīriskie dati un attēls atspoguļo pētījuma rezultātus, tad atsauce nav jāliek. Fotogrāfijām jānorāda autors vai izmantotais avots. Ja fotogrāfiju fotografējis pats autors, atsaucē norāda (autora foto). Ja tabulai ir piezīmes vai skaidrojumi, tad tos novieto uzreiz aiz tabulas | | **2.attēls.** Apmeklētāju skaits Cēsīs un Cēsu rajonā no 1998. līdz 2005. gadam (Cēsu TIC, 2007). | |
| **Tabulu noformēšana** | Tabulas numurēatsevišķi, dodot katrai kārtas numuru un nosaukumu, atsauci (burtu lielums **12** punkti). Tabulas nosaukumu un numuru novieto virs tabulas. Izmantoto avotu(-us) un/vai piezīmes novieto zem tabulas, līdzinot pret kreiso malu. Tabulas burtu lielums ir 12 un atstarpe starp rindām ir 1. Tabulās iekrāso tikai horizontālās svītras, lai nodalītu tabulas sākumu, beigas, kolonnu virsrakstus. Kolonu virsraksti tiek centrēti, rindu virsraksti 0 līdzināti pret kreiso tabulas malu. Tabula kopā ar virsrakstu nedrīkst pārsniegt vienas lpp. apjomu; ja tabula ir garāka, tad jāveido divas atsevišķas tabulas. | | **1.tabula.** Tūrisma mītņu, vietu un apkalpoto cilvēku skaits Latvijā laika posmā no 2004. līdz 2005. gadam   |  |  |  | | --- | --- | --- | | **Gads** | **2004** | **2005** | | Tūristu mītņu skaits | 326 | 418 | | Vietu skaits | 22171 | 24045 | | Apkalpoto cilvēku skaits (tūkst.) | 901.4 | 1145.7 |   *Piezīme:* Tabulā izmantoti Latvijas Republikas Centrālā statistikas pārvaldes 2006.gada dati | |

Specifisku situāciju gadījumā un papildu informācijai jāizmanto APA rokasgrāmata vai internetā pieejamie resursi.

1. Atsaucē lapaspusi var nenorādīt, ja to nav iespējams izdarīt, piemēram, atsauce ir uz ideju, grāmatu u.tml. [↑](#footnote-ref-1)
2. Ja ir nozīmīgs tulkojums. [↑](#footnote-ref-2)
3. Ir atsauce uz vienu lpp. [↑](#footnote-ref-3)
4. Ja izdevumā nav norādīts gads, bet tas ir zināms. [↑](#footnote-ref-4)
5. Ja visa grāmata ir veltīta noteiktas problēmas izklāstam. [↑](#footnote-ref-5)
6. Elektroniskais materiāls no mājas lapas. [↑](#footnote-ref-6)
7. Elektroniskā publikācija no laikraksta. [↑](#footnote-ref-7)